ສາທາ ເຜີຍແຜ່ ເອກະສານ ທາງການ ວຽກງານ ສາທະລະນະສຸກ: ຕອນເຊົ້າວັນທີ 14 ກັນຍາ 2017 ຜ່ານມາ ພະແນກ ສາທາະລະນະສຸກ ແຂວງ ອັດຕະປື ໄດ້ຈັດ ກອງປະຊຸມ ເຜີຍແຜ່ ເອກະສານ ທາງການ ວຽກງານ ສາທາລະນະສຸກ ຂຶ້ນ ຢູ່ທີ່ ຫ້ອງການ ຊັບພະຍາ ກອນມະນຸດ ແຂວງ ໃຫ້ກຽດ ເຂົ້າຮ່ວມ ຂອງທ່ານ ນາງ ດຣ ອ່ອນຜີວ ໂພທະລາດ ຫົວໜ້າ ພະແນກ ສາທາລະສຸກ ແຂວງອັດຕະປື, ມີ ຄະນະພະແນກ, ຫົວໜ້າຂະແໜງ ແລະ ພະນັັກງານ ວິຊາການ ພາຍໃນ ພະແນກ ເຂົ້າຮ່ວມ. ເອກະສານ ທີ່ນຳມາ ເຜີຍແຜ່ ຄັ້ງນີ້ ປະກອບມີ ດຳລັດ ວ່າດ້ວຍ ເອກະສານ ທາງການ ສະບັບເລກທີ 239/ລບ ລົງວັນທີ 13 ສິງຫາ 2015 ແລະ ເອກະສານ ຄໍາສັ່ງ ແນະນຳ ກ່ຽວກັບ ການຈັດຕັ້ງ ປະຕິບັດ ດຳລັດ ວ່າດ້ວຍ ເອກະສານ ທາງການ ສະບັບເລກທີ 02/ພນ ລົງວັນທີ 05 ເມສາ 2016 ເຊິ່ງ ສະເໜີໂດຍ ທ່ານ ນາງ ດວງໄຊ ສີວົງສາ ຮອງຫົວໜ້າ ພະແນກ ພາຍໃນ ແຂວງອັດຕະປື ໃນນີ້ ມີ ເອກະສານ ດຳລັດ ວ່າດ້ວຍ ເອກະສານ ທາງການ ລວມມີ 7 ໝວດ 35 ມາດຕາ, ດຳລັດ ສະບັບນີ້ ເປັນດຳລັດໃໝ່ ທີ່ກຳນົດ ດ້ານລະບຽບ ຫຼັກການ ກ່ຽວກັບ ວຽກງານ ເອກະສານ ທາງການ ເພື່ອ ຮັບປະກັນ ໃນການ ຄຸ້ມຄອງ, ຕິດຕາມ, ກວດກາ ແລະ ສຳເນົາ ເອກະສານ ໃຫ້ເປັນລະບົບ ແລະ ມີປະສິດທິພາບ ສອດຄ່ອງ ກັບແນວທາງ ນະໂຍບາຍ ຂອງພັກ ວາງອອກ, ພ້ອມດຽວກັນນີ້ ທ່ານ ຍັງໄດ້ ແນະນຳ ກ່ຽວກັບ ການຈັດຕັ້ງ ປະຕິບັດ ດຳລັດ ເອກະສານທາງການ ສະບັບເລກທີ 02/ພນ ລັງວັນທີ 05 ກັນຍາ 2016, ການສ້າງ ຮ່າງເອກະສານ ທາງການ ໃຫ້ຖືກ ຕາມຫຼັການ ທາງລັດຖະບານ ວາງອອກນັ້ນ ຜູ້ທີ່ ຮ່າງເອກະສານ ຕ້ອງມີຄວາມຮູ້ ດ້ານວິຊາສະເພາະ, ມີຄວາມເຂົ້າໃຈ ຕໍ່ລະບົບເອກະສານ ແລະ ມີລະບົບ ອົງການ ຈັດຕັ້ງ ທີ່ແນ່ນອນ ແລະ ມີຄວາມ ຊຳນານ ທາງດ້ານ ການນຳໃຊ້ ຄອມພີວເຕີ ກອງປະຊຸມ ໄດ້ພ້ອມກັນ ປະກອບ ຄຳຄິດ ຄຳເຫັນ ເພື່ອເປັນ ເອກະພາບ ເຫັນດີ ຕາມລະບຽບການ ຂອງຂັ້ນເທິງ ວາງອອກ ພິເສດ ຕອນທ້າຍ ກອງປະຊຸມ ຍັງໄດ້ ຮັບຟັງ ການໂອ້ລົມ ຈາກທ່ານ ຫົວໜ້າ ພະແນກ ສາທາ ລະນະສຸກ ຕື່ມອີກ. ຈຸດປະສົງ ຂອງການ ເຜີເເຜ່ ແມ່ນເພື່ອ ເປັນການ ຜັນຂະຫຍາຍ ແລະ ແນະນຳ ໃຫະພະນັກງານ ພາຍໃນ ພະແນກ ສາທາ ລະນະສຸກແຂວງ ໄດ້ນຳໄປ ຈັດຕັ້ງ ປະຕິບັດ ຕົວຈິງ ໃນວຽກງານ ການຄຸ້ມຄອງ ແລະ ສຳເນົາ ເອກະສານ ໃຫ້ມີ ຄວາມເປັນ ເອກະພາບ, ຖືກຕ້ອງ ສອດຄ່ອງ ກັບສະພາບ ຄວາມເປັນຈິງ ພ້ອມທັງ ໃຫ້ບັນລຸ ຈຸດປະສົງ ເປົ້າໝາຍ ໃນທົ່ວປະເທດ.
ໂດຍ: ຈັນສະໄໝ.